ตำบลสร้อยฟ้า

สร้อยฟ้า เป็นตำบลในอำเภอโพธาราม จังหวัดราชบุรี เป็นที่ตั้งพิพิธภัณฑ์หนังใหญ่วัดขนอนและวัดขนอนที่อนุรักษ์ศิลปะวัฒนธรรมการแสดงหนังใหญ่ และได้รับรางวัลการขึ้นทะเบียนทางยูเนสโก เป็นมรดกทางวัฒนธรรมโลกของภูมิภาคเอเชียแปซิฟิก (ACCU) พ.ศ. 2550 ทางคณะกรรมการผู้เชี่ยวชาญของยูเนสโกประกาศให้ "การสืบทอดและฟื้นฟูหนังใหญ่วัดขนอน" ได้รับการยกย่องให้เป็น 1 ใน 6 ชุมชนดีเด่นของโลกที่มีผลงานในการอนุรักษ์ฟื้นฟูมรดกวัฒนธรรมเชิงนามธรรม (The safeguarding of Intagible Cultural Heritage : ICH)

ปัจจุบันอยู่ในความดูแลของอยู่ในเขตองค์การบริหารส่วนตำบลสร้อยฟ้าตั้งแต่ปี พ.ศ. 2539 วันที่ 25 ธันวาคม พ.ศ. 2539

 ที่ตั้งและอาณาเขต 
ตำบลสร้อยฟ้ามีอาณาเขตติดต่อกับเขตการปกครองข้างเคียง ดังนี้ วันที่ 23 พฤศจิกายน พ.ศ. 2541

 ทิศเหนือ ติดต่อกับตำบลชำแระ
 ทิศตะวันออก ติดต่อกับตำบลคลองตาคต
 ทิศใต้ ติดต่อกับตำบลโพธาราม
 ทิศตะวันตก ติดต่อกับตำบลท่าชุมพล
 ประวัติ 
พื้นที่เดิมแยกเป็น 2 ตำบล คือ ตำบลบางเลาและตำบลสร้อยฟ้า เมื่อปี พ.ศ. 2481 จังหวัดราชบุรีได้ยุบตำบลบางเลารวมเข้ากับตำบลสร้อยฟ้า วันที่ 27 มีนาคม พ.ศ. 2481 ก่อนที่ปี พ.ศ. 2490 ได้แยกพื้นที่หมู่ 6 บ้านท่าสำนัก, หมู่ 7 บ้านตรอกยาง, หมู่ 8 บ้านหนองสองห้อง, หมู่ 9 บ้านสวนขวัญ, หมู่ 10 บ้านห้วยผักบุ้ง และหมู่ 11 บ้านหนองกลางดง รวม 6 หมู่บ้าน ออกไปตั้งเป็น ตำบลชำแระ วันที่ 10 มิถุนายน พ.ศ. 2490 ทำให้ตำบลสร้อยฟ้าเหลือพื้นที่เพียง 5 หมู่บ้าน จนถึงปัจจุบัน

ชื่อพื้นที่มาจาก ต้นสร้อยฟ้า ที่ขึ้นสวยงามในแถบนั้น ซึ่งมีดอกสีม่วงสวยงาม บานตอนสายโรยตอนเย็น จึงเรียกว่าพื้นที่ว่า สร้อยฟ้าประวัติตำบลโยธะกา อำเภอบางน้ำเปรี้ยว จังหวัดฉะเชิงเทรา - ศูนย์ข้อมูลกลางทางวัฒนธรรม กระทรวงวัฒนธรรม สืบค้นเมื่อวันที่ 8 พฤศจิกายน พ.ศ. 2567 

 การแบ่งเขตการปกครอง 

 การปกครองส่วนภูมิภาค 
ตำบลสร้อยฟ้าแบ่งพื้นที่การปกครองออกเป็น 5 หมู่บ้าน ได้แก่
 หมู่ที่ 1 บ้านวัดม่วง
 หมู่ที่ 2 บ้านวัดเกาะ
 หมู่ที่ 3 บ้านคลองจันทร์
 หมู่ที่ 4 บ้านวัดขนอน
 หมู่ที่ 5 บ้านวัดสร้อยฟ้า

 อ้างอิง 

สร้อยฟ้า
สร้อยฟ้า
หมวดหมู่:อำเภอโพธาราม